Put Your Hearts Up

"Put Your Hearts Up" ialah single penampilan sulung penyanyi Amerika Syarikat, Ariana Grande. Single tersebut dilancarkan pada 12 Disember 2011 oleh Republic Records (pada waktu itu dikenali sebagai Universal Republic Records). Lagu ini mensampelkan "What's Up" oleh 4 Non Blondes.

Tiga tahun selepas pelancarannya, Ariana meluahkan perasaan tidak puah hati terhadap "Put Your Hearts Up", menyatakan bahawa beliau tidak menyukai lagu itu dan video muziknya. Beliau kemudiannya menyatakan ia merupakan 'detik terburuk dalam kehidupan saya' dan 'terus dari neraka' semasa dalam sesi temuramah Rolling Stone pada tahun 2014.

Latar belakang
Ariana mula berkarya untuk album penampilan sulungnya semasa beliau memfilemkan rancangan Victorious dan bermula secara formal bersama dengan syarikat rakaman Universal Republic Records pada 10 Ogos 2011. Pada 10 September tahun itu, Ariana sudah mempunyai 20 lagu yang tersedia dan melalui proses pemilihan kepada 13 lagu untuk disertakan dalam album. 

Lagu "Put Your Hearts Up" dikarang oleh Matt Squire, Linda Perry dan Martin Johnson, dan dilancarkan sebagai single pertama pada 12 Disember 2011. Ia merupakan lagu beraliran pop bubblegum dengan ilham "doo-wop 50-an, 60-an" yang berbicara tentang menjadikan dunia suatu tempat yang lebih baik.

Senarai runut 
 Muat turun digital
 "Put Your Hearts Up" – 3:30

Pensijilan

Rujukan

Lagu Ariana Grande
Single 2011